Document ID: 32004D0063

32004D0063
L 013/32
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 декември 2003 година
за изменение на Решение 2003/467/ЕО по отношение на обявяването на някои провинции в Италия за свободни от бруцелоза по говедата и от ензоотична левкоза по говедата
(нотифицирано под документ номер С(2003) 5063)
(текст от значение за ЕИП)
(2004/63/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 64/432/ЕИО на Съвета от 26 юни 1964 г. относно проблеми, свързани със здравето на животните, които засягат търговията в Общността с говеда и свине (1), и по-специално приложение A, глава II, точка 7 и приложение Г, глава I, буква Д от нея,
като има предвид, че:
(1)
Списъците с регионите в държавите-членки, обявени за свободни от бруцелоза и ензоотична левкоза по говедата, са определени в Решение 2003/467/ЕО на Комисията от 25 юни 2003 г. за установяването на статут на официално свободни от туберкулоза, бруцелоза и ензоотична левкоза по говедата на някои държави-членки и региони на държави-членки по отношение на стада едър рогат добитък (2).
(2)
Италия внесе в Комисията документи, доказващи спазването на всички условия, предвидени в Директива 64/432/ЕИО, по отношение на провинциите Cremona, Lodi и Pavia в област Lombardia, за да бъдат тези провинции обявени за официално свободни от бруцелоза по говедата.
(3)
Италия също така внесе в Комисията документи, доказващи спазването на всички условия, предвидени в Директива 64/432/ЕИО, по отношение на провинциите Milano, Lodi и Cremona в област Lombardia и провинциите Arezzo, Firenze, Grosseto, Livorno, Lucca, Pisa, Pistoia, Prato и Siena в област Toskana, за да бъдат тези провинции обявени за официално свободни от ензоотична левкоза по говедата.
(4)
След оценка на внесените от Италия документи провинциите Cremona, Lodi и Pavia в област Lombardia следва да бъдат обявени за официално свободни от бруцелоза по говедата, а провинциите Milano, Lodi и Cremona в област Lombardia и провинциите Arezzo, Firenze, Grossetto, Livorno, Lucca, Pisa, Pistoia, Prato и Siena в област Toscana, следва да бъдат обявени за официално свободни от ензоотична левкоза по говедата.
(5)
Решение 2003/467/ЕО следва съответно да се измени.
(6)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Приложения II и III към Решение 2003/467/ЕО се изменят съгласно приложението към настоящото решение.
Член 2
Адресати на настоящото решение са държавите-членки.
Съставено в Брюксел на 23 декември 2003 година.

Labels: 0
18
6